作者：陈亮
词牌/韵律：贺新郎

paragraphs: 镂刻黄金屋。
向炎天、蔷薇水洒，净瓶儿浴。
湿透生绡裙微褪，谁把琉璃藉玉。
更管甚、微凉生熟。
磊浪星儿无著处，唤青奴、记度新翻曲。
娇不尽，ソ州竹。
一泓曲水鳞鳞蹙。
粉生红、香脐皓腕，藕双莲独。
拂掠乌云新妆晚，无奈纤腰似束。
白笃耨、霞觞浮绿。
三岛十州心在否，是天花、只怕凡心触。
才乱坠，便簌簌。